

**FIŞA POSTULUI**

**pentru profesor consilier școlar din Centre Școlare/Interșcolare de Asistenţă Psihopedagogică/CJRAE Brașov**

An școlar 2024-2025

**În temeiul** *Legii educaţiei naţionale nr.198/2023, cu modificările şi completările ulterioare, a Ordinului Ministrului Educaţiei nr.* *5.701/2024, Regulamentul de Organizare şi Funcţionare a Centrului Judeţean de Resurse şi Asistenţă Educaţională Brașov şi Organigrama C.J.R.A.E.* Brașov *aprobate de Consiliul Judeţean Brașov,Ordinului Ministrului Educaţiei, Cercetării, Tineretului şi Sportului nr. 6.143/2011 privind aprobarea Metodologiei de evaluare anuală a personalului didactic şi didactic auxiliar modificat prin Ordinul nr. 3.189 din 27 ianuarie 2021 pentru modificarea și completarea*[*Metodologiei*](http://legislatie.just.ro/Public/DetaliiDocumentAfis/225648)*de evaluare anuală a activității personalului didactic și didactic auxiliar, aprobată prin*[*Ordinul ministrului educației, cercetării, tineretului și sportului nr. 6.143/2011*](http://legislatie.just.ro/Public/DetaliiDocumentAfis/225647) *Ordinul Ministrului Educației Naționale nr.3597/18.06.2014 cu modificările și completările ulterioare, Legii învăţământului preuniversitar nr. 198/2023 şi al contractului individual de muncă înregistrat în Registrul general de evidenţă a salariaţilor, avizul Consiliului de Administraţie al Centrului Judeţean de Resurse şi Asistenţă Educaţională, acordat în şedinţa CA din data de …………………,* se încheie astăzi ……………... prezenta fişă a postului:

Numele și prenumele \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Specialitatea: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Denumirea postului: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Decizia de numire: \_\_\_\_\_\_\_\_\_\_\_\_\_\_\_\_\_\_\_\_\_\_\_

Încadrarea: titular suplinitor cadru didactic asociat

Număr de ore sarcini de serviciu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Număr ore de predare: \_\_\_\_\_\_\_\_\_\_\_\_\_\_\_\_\_\_\_\_\_

Profesor diriginte la clasa: \_\_\_\_\_\_\_\_\_\_\_\_\_\_\_\_\_\_

Cerințe:

**–**studii: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**–**studii specifice postului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**–**vechime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**–**grad didactic \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Relații profesionale**:

**–**ierarhice de subordonare: director; director adjunct, coordonatorului consilierilor școlari.

**–**de colaborare: cu personalul didactic, didactic auxiliar, personalul unității de învățământ;

**–**de reprezentare a unității școlare la activități/concursuri/festivaluri etc. la care participă ca delegat.

**I.** ATRIBUȚII SPECIFICE POSTULUI

**1.** PROIECTAREA ACTIVITĂȚII - ELEMENTE DE COMPETENȚĂ

**1.1.** Respectarea programei școlare, a normelor de elaborare a documentelor de proiectare, precum și adaptarea acesteia la particularitățile grupei/clasei;

**1.2.** Implicarea în activitățile de proiectare a ofertei educaționale la nivelul unității, pornind de la analiza nevoilor beneficiarilor din unitatea de învățământ.

**1.3.** Utilizarea Tehnologiei Informației și Comunicațiilor - TIC în activitatea de proiectare;

**1.4.** Proiectarea unor activități extracurriculare corelate cu obiectivele curriculare, nevoile și interesele educabililor, planul managerial al unității.

**1.5.** Fundamentarea proiectării activității didactice și de asistență psihopedagogică pe achizițiile anterioare ale elevilor și pe nevoile beneficiarilor (informarea și consilierea preșcolarilor/elevilor, părinților și cadrelor didactice pe diferite problematici: cunoaștere și autocunoaștere, adaptarea elevilor la mediul școlar, adaptarea școlii la nevoile elevilor, optimizarea relațiilor școală-elevi-părinți etc.)

**1.6.** Stabilirea strategiilor didactice optime pentru prevenirea și diminuarea factorilor care determină tulburări comportamentale, comportamente de risc sau disconfort psihic; .

**1.7.** Proiectarea activităților suport pentru învățarea/ consiliere psihopedagogică în mediul on-line.

**1.8.** Proiectarea instrumentelor de evaluare aplicabile on-line.

**1.9.** Actualizarea documentelor de proiectare didactică.

**2.** REALIZAREA ACTIVITĂȚILOR DIDACTICE ȘI PSIHOPEDAGOGICE

**2.1.** Utilizarea unor strategii didactice care asigură caracterul aplicativ al învățării și formarea competențelor specifice;

 **2.2.** Utilizarea eficientă a resurselor materiale din unitatea de învățământ în vederea optimizării activităților didactice, inclusiv utilizarea TIC;

 **2.3.** Diseminarea, evaluarea și valorizarea activităților;

**2.4.** Realizarea investigării psihopedagogice a antepreșcolarilor, preșcolarilor și elevilor, cu acordul

părinților/tutorilor legali, la nevoie, la solicitarea cadrelor didactice, a beneficiarilor primari și secundari, în vederea identificării și valorificării potențialului educativ și posibilităților de învățare ale elevilor;

**2.5.** Asigurarea consilierii vocaționale, orientării școlare și profesionale a elevilor, cu precădere a celor din anii terminali ai învățământului gimnazial și liceal, în colaborare cu profesorii clasei și cu dirigintele,

printr-un set de minimum cinci activități de consiliere și orientare a carierei/an școlar;

**2.6.** Asigurarea asistenței și consilierii psihopedagogice individuale și de grup/colective pentru preșcolari/elevi în problematici specifice: cunoaștere, autocunoaștere și intercunoaștere, adaptarea antepreșcolarilor/preșcolarilor/elevilor la mediul școlar, integrarea socială și culturală a antepreșcolarilor/preșcolarilor/elevilor în colectivul clasei/grupei și al unității de învățământ, formarea abilităților socialeși emoționale, competenței „a învăța să înveți” și a abilităților de autoreglare emoțională, optimizarea relațiilor școală-elevi-familie;

**2.7.** Realizarea activităților de informare, consultanță și sprijin pentru cadre didactice și pentru părinți/tutori/ reprezentanți legali în problematici specifice: adaptarea școlii la nevoile preșcolarilor/elevilor, incluziunea școlară a preșcolarilor/elevilor cu CES și în risc de excluziune școlară, optimizarea relațiilor școală-elevi-familie ș.a.;

**2.8**. Desfășurarea activităților de informare, consiliere și sprijin pentru personalul unităților de învățământ și pentru copii/elevi în scopul prevenirii traficului și consumului de droguri/ substanțe interzise, a delincvenței și predelincvenței juvenile și a altor comportamente de risc, precum și a oricărei forme de violență în spațiul școlar, inclusiv bullying, cyberbullying, precum și activități de prevenire și diminuare a factorilor care determină tulburări comportamentale, prin consultarea/în colaborare cu profesoriipsihologi;

**2.9.** Realizarea evaluării, depistării, intervenției timpurii, asistenței psihopedagogice și monitorizarea

corespunzătoare a tuturor copiilor identificați cu abilități adaptative cognitive și/sau socio-emoționale

scăzute în raport cu vârsta și nivelul lor de școlarizare, împreună cu ISJ sau alte structuri abilitate,

în cadrul echipelor multidisciplinare;

**2.10.** La cererea scrisă a părinților/reprezentanților legali, asigur evaluarea nivelul de dezvoltare a copiilor care nu au urmat învățământul preșcolar și împlinesc vârsta de 6 ani după data de 31 august și până la sfârșitul anului calendaristic în care se face înscrierea, în vederea înscrierii în clasa pregătitoare, în conformitate cu metodologia de înscriere a copiilor în învățământul primar, elaborată de ministerul educației;

**2.11.** Oferirea, la solicitare, a sprijinului pentru unitățile de învățământ preuniversitar de tipul „Școala din spital“, prin activități de evaluare și asistență psihoeducațională;

**2.12**. Implicarea, după caz, în formarea cadrelor didactice pe problematică psihoeducațională și de specialitate, în parteneriat cu CCD;

**2.13.** Colaborarea cu specialiști și profesori-logopezi, profesori itineranți și de sprijin în consilierea părinților ai căror copii au fost diagnosticați cu tulburări specifice de învățare;

**2.14.** Colaborarea cu cadrul didactic de la grupă/clasă în vederea formulării observațiilor privind formarea competențelor socio-emoționale în vederea elaborării raportului descriptiv de evaluare, la finalul grupei mari a grădiniței, al clasei pregătitoare și al clasei I;

**2.15.** Propunerea, organizarea și desfășurarea de proiecte educaționale, seminarii/webinarii, în mediul școlar și online (organizarea de programe de orientare școlară, profesională și a carierei elevilor, servicii de consiliere și cursuri pentru părinți, asistență și consiliere metodologică pentru cadre didactice, colaborarea în cadrul echipei multidisciplinare cu profesorul logoped, profesorul itinerant, mediatorul școlar în vederea asigurării de servicii educaționale elevilor cu CES) .

**2.16.** Colaborarea cu dirigintele în vederea emiterii recomandării cu caracter de orientare școlară pentru

accesul la nivelul următor de școlarizare, la finalul gimnaziului și al liceului;

**2.17.** Colaborarea cu membrii Comisiei pentru prevenirea și eliminarea violenței, a faptelor de corupție și a discriminării în mediul școlar și promovarea interculturalității (CPEV), la nivelul unităților de învățământ, în vederea implementării Planului național de combatere a violenței școlare în vederea prevenirii și reducerii activităților și comportamentelor care încalcă sau favorizează încălcarea normelor

de moralitate/conduită, în orice formă de manifestare, atât ca violență verbală, fizică, psihologică —

bullying, emoțională, sexuală, socială, culturală, cibernetică, cât și ca orice alte activități sau comportamente care pot pune în pericol sănătatea sau integritatea beneficiarilor primari și a personalului

din învățământ;

**2.18.** Realizarea formării civice pentru minorii care execută măsura educativă a stagiului de formare civică dispusă printr-o hotărâre judecătorească rămasă definitivă, potrivit programei-cadru de formare civică, în conformitate cu dispozițiile în vigoare;

**2.19.** Consilierea elevelor gravide și elevilor părinți înmatriculați în unitățile de învățământ preuniversitar, prin activități specifice și consultarea/în colaborare cu profesorii-psihologi;

**2.20.** Propunerea în cadrul curriculumului la decizia școlii a cursurilor opționale vizând dezvoltarea personală a elevilor;

**2.21.** Elaborarea de studii şi cercetări în domeniul de activitate, pornind de la analize de nevoi periodice;

**2.22.** Recomandarea către alți specialiști/instituții cazurile care exced competențele profesorului-consilier școlar;

**2.23.** Elaborarea și aplicarea instrumentelor de lucru necesare în demersul de consiliere;

**2.24.** Participarea la managementul cazurilor de violență în școală conform Procedurii elaborate de Ministerul Educației și asigură consiliere școlară și psihologică victimelor și autorilor cazurilor de violență;

**2.25.** Dezvoltarea și sprijinirea implementării proiectelor/programelor de informare, prevenire și intervenție, secundară și terțiară, care să faciliteze adaptarea școlii la nevoile elevilor, prin consultarea/în colaborare cu profesorii-psihologi;

**2.26.** Realizarea raportului de activitate anual;

**2.27.** Consilierea cu prioritate a elevilor aflați în risc de abandon școlar și de excluziune școlară, pentru asigurarea accesului, participării și reușitei școlare ale acestora, în colaborare cu dirigintele/învățătorul/profesorul pentru învățământ preșcolar/primar și echipa multidisciplinară.

**2.28.** Întocmirea la termen a documentelor necesare unei desfășurări optime a activității: planul de activităţi, registrul de evidenţă a activităţilor, fişa de consiliere/psihopedagogică, fişe de orientare în carieră şi alte documente specifice activităţii de consiliere, aprobate în Consiliul de administrație al CJRAE.

**2.29.** Desfășurarea activităților de asistență și consiliere psihopedagogică individuală în baza unui acord scris de colaborare cu părinții/tutorii/reprezentanții legali ai antepreșcolarilor/preșcolarilor/elevilor. În situații de criză (intenția de suicid, cazuri grave de violență/ bullying/cyberbullying și alte situații grave), intervenția profesorului-consilier școlar se realizează și în absența acordului de colaborare cu părintele/tutorele/reprezentantul legal al preșcolarului/elevului, respectând interesul superior al acestuia. Ulterior, profesorul-consilier școlar informează, în scris, părintele/tutorele/reprezentantul legal cu privire la intervenția aplicată în situația de criză.

**2.30.** Îndeplinește și alte sarcini alocate, în acord cu prevederile legale în vigoare.

**3.** REALIZAREA ACTIVITĂȚILOR DIDACTICE EXTRACURRICULARE/

**3.1.** Realizarea unor activități extracurriculare în vederea eficientizării relației școală-familie.

**3.2.** Cooperarea cu alte instituții din comunitate și implicarea partenerilor educaționali, prin realizarea de parteneriate/proiecte.

**3.3.** Organizarea și desfășurarea de activități prin participarea la acțiuni de voluntariat/ în cadrul proiectelor Strategiei Naționale de Acțiune Comunitară sau în cadrul altor acțiuni proiecte.

**3.4.** Propunerea, organizarea și desfășurarea de proiecte educaționale, seminarii/webinarii, în mediul extrașcolar și online (organizarea de programe de orientare școlară, profesională și a carierei elevilor, servicii de consiliere și cursuri pentru părinți, asistență și consiliere metodologică pentru cadre didactice, colaborarea în cadrul echipei multidisciplinare cu profesorul logoped, profesorul itinerant, mediatorul școlar în vederea asigurării de servicii educaționale elevilor cu CES etc).

**4.** EVALUAREA REZULTATELOR ÎNVĂȚĂRII/ CONSILIERII PSIHOPEDAGOGICE

**4.1.** Elaborarea și administrarea instrumentelor de evaluare, atât în format fizic, cât și în format electronic.

**4.2.** Asigurarea transparenței criteriilor, a procedurilor de evaluare și a rezultatelor activităților de evaluare;

**4.3.** Interpretarea rezultatelor prin aprecierea cantitativă și calitativă a acestora.

**4.4.** Elaborarea unor măsuri remediale și recomandări, precum și comunicarea rezultatelor evaluării.

**4.5.** Elaborarea de studii psihosociologice privind opțiunile elevilor claselor terminale vizând calificările profesionale din învățământul profesional și liceal.

**4.6.** Aplicarea testelor predictive, interpretarea si comunicarea rezultatelor;

**4.7.** Promovarea autoevaluării si interevaluării;

**4.8.** Evaluarea satisfacției beneficiarilor educaționali.

**5.** MANAGEMENTUL CLASEI DE ELEVI/GRUPELOR/ CAZURILOR

**5.1.** Organizarea, coordonarea și monitorizarea claselor/ grupelor/ cazurilor.

**5.2.** Elaborarea de norme specifice clasei la care predă sau/și este diriginte.

**5.3.** Gestionarea situațiilor conflictuale în relațiile profesor - elevi, elevi - elevi, profesor - familie.

**5.4.** Tratarea diferențiată a elevilor, în funcție de nevoile lor specifice.

**5.5.** Comunicarea profesor-elevi, utilizarea feedback-ului bidirecțional în comunicare.

**5.6.** Recomandarea către părinți de consultare a altor instituții pentru problemele care nu sunt de competența lor (centre logopedice, comisii de expertiză, cabinete medicale, cabinete psihologice)

**5.7.** Stabilirea unui cadru adecvat - reguli de conduita, atitudini, ambient - pentru desfășurarea activităților în conformitate cu particularitățile clasei de elevi;

**5.8.** Monitorizarea comportamentului elevilor și gestionarea situațiilor conflictuale;

**5.9.** Cunoașterea, consilierea și tratarea diferențiată a elevilor;

**5.10.** Motivarea elevilor prin valorizarea exemplelor de bună practică.

**6.** MANAGEMENTUL CARIEREI ȘI AL DEZVOLTĂRII PERSONALE

**6.1.** Identificarea nevoilor proprii de dezvoltare.

**6.2.** Participarea la activități metodice, stagii de formare/cursuri de perfecționare/grade didactice, manifestări științifice etc.

**6.3.** Aplicareaîn activitatea didactică a cunoștințelor/abilităților/competențelor dobândite.

**7.** CONTRIBUȚIA LA DEZVOLTAREA INSTITUȚIONALĂ ȘI LA PROMOVAREA IMAGINII UNITĂȚII ȘCOLARE

**7.1.** Implicarea în realizarea ofertei educaționale.

**7.2.** Promovarea ofertei educaționale și a sistemului de valori al unității de învățământ la nivelul comunității locale prin participarea și rezultatele elevilor la olimpiade, concursuri, competiții, activități extracurriculare și extrascolare realizate în mediul școlar, extrașcolar și în mediul online.

**7.3.** Facilitarea procesului de cunoaștere, înțelegere, însușire și respectare a regulilor sociale.

**7.4.** Participarea și implicarea în procesul decizional în cadrul instituției și la elaborarea și implementarea proiectului instituțional.

**7.5.** Inițierea și derularea proiectelor și parteneriatelor, colaborarea cu diverse instituții și organizații neguvernamentale care oferă servicii și desfășoară activități în sfera educațională.

**7.6.** Promovarea de activități de învățare interactive prin utilizarea unor instrumente realizate cu ajutorul tehnologiei.

**7.7.** Implicarea, realizarea/participarea la programe/activitati de prevenire si combatere a violenței și bullying-ului în mediul școlar și/sau în mediul online.

**7.8.** Respectarea normelor, procedurilor de sănătate și securitate a muncii, de prevenire și stingere a incendiilor și de situatii de urgență pentru toate tipurile de activități desfășurate în cadrul unității de învatamânt, precum și a sarcinilor suplimentare;

**7.9.** Implicarea activă în crearea unei culturi a calității la nivelul organizației;

**8.** CONDUITA PROFESIONALĂ

**8.1.** Manifestarea atitudinii morale și civice (limbaj, ținută, respect, comportament);

**8.2.** Respectarea și promovarea deontologiei didactice (normelor deontologice).

**8.3.** Asigurarea confidențialității informațiilor obținute în procesul de investigare, asistență și consiliere psihopedagogică individuală, cu respectarea prevederilor legislației în vigoare.

**II.** ALTE ATRIBUȚII

În funcție de nevoile specifice ale unității de învățământ, salariatul este obligat să îndeplinească și alte sarcini repartizate de angajator, să respecte normele, procedurile de sănătate și securitate a muncii, de prevenire și stingere a incendiilor și de situații de urgență, în condițiile legii.

Atribuțiile funcției de diriginte, ale responsabilului de comisie/catedră și ale altor comisii funcționale din școală sunt prevăzute în prezenta fișă (dacă este cazul).

Răspunderea disciplinară:

Neîndeplinirea sarcinilor de serviciu sau îndeplinirea lor în mod necorespunzător atrage după sine diminuarea calificativului și/sau sancționarea disciplinară, conform prevederilor legii.

Director,
(nume, semnătură, ștampilă)

Semnătura titularului de luare la cunoștință:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_